KANDIDOOSI sümptomid, põhjustajad ja kuidas vabaneda pärmseenest?
#000001
Home>Blogi>Haigused>KANDIDOOSI sümptomid, põhjustajad ja kuidas vabaneda pärmseenest?
#000002
Pärmseen Candida albicans on seeneliik Candida perekonnast, mis on tänapäeval väga sagedane kandidoosi (tuntud ka kui kandidiaas) tekitav haigus põhjustades erinevaid terviseprobleeme alates kõõmast kuni lekkiva soolestiku ja depressioonini välja. Tihtipeale on isegi arstidel raske pärmseene vohamist diagnoosida, kuna pärmseene poolt põhjustatud sümptomid on sageli sarnased tavalistele viiruslikele haigustele. Ent teadmatus selle haiguse tõsidusest, põhjustest, mis pärmseene levikut soodustavad ning ravi edasilükkamine kahjustab tervist iga päevaga üha enam. Artiklist leiad soovitusi, kuidas pärmseent tõrjuda, millised toidud menüüst välja jätta, millised igapäevasesse menüsse lisada ning millised taimed ja toidulisandid toetavad pärmseene tasakaalus hoidmist.
#000004
Pärmseene esinemine seedetraktis on tegelikult normaalne ja vajalik. Pärmseent hoiavad kontrolli all kasulikud bakterid. Probleem tekibki siis, kui seen väljub kontrolli alt. Seen võib soodsate tingimuste korral liikuda erinevatesse kehaosadesse nagu suuõõnde, söögitorru, soolestikku, makku, südamesse, nahakudedesse, sõrmedesse, küüntesse ja naiste suguelunditesse põhjustades erinevaid naha, küünte ja limaskesta haigusi nagu suusoor, kõõm, tupeseen, valgevoolus, küüneseen jne.
#000005
Kontrollimatu vohamisega võib candida seen seedetraktis liikuda edasi ka läbi sooleseinte ja tungida vereringesse, kus seen vabastab organsüsteemi kõrvalprodukte ja muid toksiine põhjustades lekkiva soole sündroomi (1). Kui Candida pääseb vereringesse (tavaliselt meditsiiniseadmete või -seadmete kaudu), võib see liikuda ka südamesse, ajju, verre, silmadesse ja luudesse, mis võib põhjustada veel tõsisemaid nakkusi. Seda võib juhtuda sagedamini inimestega, kes põevad diabeeti, kellel on nõrgenenud immuunsüsteem, neerupuudulikkus või kellele määratakse sagedasti antibiootikume (2).
#000006
Pärmseen Candida albicansi poolt põhjustatud tüüpilisemad sümptomid on (3) :
#000007
Seen suuõõnes ehk suusoor – suusoori põhjustab sama kandidoosi tüvi, mis teisigi limaskesta haigusi. Valge katuga keel ja ka katkised suunurgad on tüüpilised sümptomid pärmseene puhul. Naha ja küünte seenhaigused – seeninfektsioonid nahavoltides, varvaste ja sõrmede vahel, küüntel; kõõm peanahal. Tupeseen – tupeseen on väga levinud probleem naiste hulgas (4).Balantiit ehk eesnaha põletik – meestel põhjustavad pärmseened peenise pea põletikku ehk balantiiti, mis avaldub põletava valu ning sügelusega ning eesnahk võib olla punetav.Krooniline nohu, allergiad, kõrvapõletikud – nagu paljude teiste Candida sümptomitega, on siinusiidi nakkused tänapäeval tavalised. Nende algpõhjust on raske kindlaks teha. Pärmseen mõjutab nohu teket ja võib põhjustada lisaks püsivat köha, aevastusi, ninakõrvalurgete limaskestade ummistusi, väliskõrva põletikke ja turseid (sügelevad kõrvad), hooajalisi allergiaid ning üldisi gripilaadseid sümptomeid.Krooniline väsimus ja energiapuudus – pidev väsimus või kurnatus, vaatamata rohketele unetundidele võib viidata pärmseene vohamisele organismis.Seedehäired – püsivad kõhupuhitused, gaasid, kõhukinnisus või kõhulahtisus, päraku sügelus, niiskus ja kipitus ning mao krambid võivad olla põhjustatud tervete bakterite puudumisest seedetraktis. Kui pärmseen levib soolestikku, on terved bakterid nakatunud ning ei suuda enam infektsiooni vastu võidelda.Uimasus – koos meeleolumuutuste ja kroonilise väsimusega on sageli tähelepanuta jäetud uimasus. Candida ülemäärane kasv võib põhjustada keskendumishäireid, kehva koordinatsiooni, keskendumisraskusi ja kehva mälu. Varajane menopaus, PMS, endometrioos, madal libiido – hormonaalne tasakaalutus on üks paljudest Candida sümptomitest. Oluline on teada, et candida võib põhjustada varajast menopausi, PMS-i, madalat libiidot, migreeni, endometrioosi, meeleolu kõikumisi ja võimetust kaotada kehakaalu. Magusavajadus – pärmseen toitub suhkrust ja pärmist ning seetõttu nõuab pärmseen endale igapäevast suhkrukogust, mis paneb vastupandamatult haarama ebatervisliku toidu järgi.
#000008
Kui Sind vaevab ülaltoodust kolm või enam sümptomit, siis Sul võib olla organismis pärmseene infektsioon ja Sa võid vajada arsti abi ning pärmseene ravi. Võimalus on lasta meditsiinilaboris Synlab teha kandidiaasi diagnostika. Kandidiaasi paneel on mõeldud pindmise (limaskestade, naha, küünte) kandidiaasi diagnoosimiseks ja uuritavaks materjaliks on tupe-, ureetra-, emakakaelakanalikaabe, esmasjoa uriin, suulimaskestakaabe, silenaha- ja küünekaabe.
#000009
Normaalselt töötavas soolestikus aitavad pärmseent tasakaalus hoida kasulikud piimhappebakterid. Kuid on mõned tegurid, mis põhjustavad pärmseene liigset vohamist ja sellest tingitud häireid. Nendeks on liigne :
#000010
suhkur (5);pärm;teraviljad;antibiootikumid (6) ja antibiootikumide resistentsus (7), (8);kiirgus;antibeebipillid (9);ravimid nt suukaudsed kortikosteroidid (10);nõrgenenud immuunsüsteem nt diabeet (11);alkohol;kohv;niiskus;stress (12).
#000011
Vastavalt iidsele hiina meditsiinile kipuvad just „muretsejad inimtüübid“ kannatama rohkem kandidoosi sümptomite käes. Neil inimtüüpidel on kalduvus sagedasele muretsemisele, ärevusele, stressile, ülemõtlemisele ja asjadest ning olukordadest kinnihoidmisele. Stressi korral ei toimi seedimine hästi, toiduained ei lagune lõpuni ja see omakorda põhjustab kahjulike bakterite ja seente ülekasvu soolestikus ja heade bakterite vähenemist. Kuid just kasulikud bakterid hoiavad pärmseent kontrolli all. Muretsemist ja kinnihoidmist võib vaadelda ka kui enese tagasihoidmist. Öeldakse, et veerevale kivile sammal ei kasva, kuid kui hoida end hirmu tõttu mingis eluvaldkonnas pikaajaliselt tagasi, tekib seiskuv energia ja kasvama võib hakata seen ehk nn sammal. Näiteks kannatad suhete käes, mis ei toimi, kardad liikuda elus edasi või kardad võtta vastutust.
#000012
Toitumise osas on pärmseene tõrjumiseks vaja menüüst välja jätta kõik suhkrut, pärmi, teravilju (nisu, rukis, oder, kaer, riis, hirss, quinoa, tatar) ja piimatooteid sisaldavad toidud. Samuti magusad puuviljad nagu banaan, mango, melon, kiivid, pirnid, magusad õunad ning isegi magusad juurviljad nagu porgand, bataat, kaalikas, maapirn. Ka kikerherned ja herned tuleb menüüst välja jätta, kui väga süsivesikurikkad kaunviljad. Täielikult tuleb välja jätta igasugune alkohol, kohv, kofeiin ning külmad joogid.
#000015
∗Tutvudes erinevate pärmseen Candida albicansiga seotud materjalidega jäi silma, et Candida dieedi puhul on maailmas kaks koolkonda – radikaalsed ja vähem radikaalsed. Radikaalid soovitavad menüüst välja jätta kõik puu-, juur- ja kaunviljad, mis sisaldavad suhkrut ja tärklist ning on koolkondi, kes lubavad kasutada tärkliserikkaid köögivilju.
#000016
Näiteks vastavalt iidse hiina meditsiinile on kandidoosi puhul vaja toetada põrna, et eemaldada kandidoos kehast. Just soojad sügisesed köögiviljad toetavad põrna nagu maguskartul, kaalikas, jamss, herned, mungoad, läätsed, aeduba, adzuki oad, porgand, peet, kõrvits, muskaatkõrvits, suvikõrvits ja zukiini. Need peaksid olema kandidoosi ravil peamised süsivesikute allikad ning rahuldama ühtlasi vajaduse magusa isu järgi. Radikaalsed koolkonnad keelustavad ravi ajal kõik need nimetatud köögiviljad.
#000017
Toidud, mida süüa (madala süsivesikurikkad toidud)
#000018
Lubatud ja soovitavad toidud on probiootilisi toiduaineid – hapendatud piima- (neile, kes taluvad piima) ja aedviljatooted nt suvikõrvits, tomat, kurk. Eesti hapud marjad, päevas pool haput õuna maksimaalselt. Toorkakao, kookospiim, piimaseen. Linaseemned – jahvatatult, kuumtöödeldult, leotatult (tervena ei tohi neid süüa), kookose ja kanepiseemne jahud. Kala, muna, liha – v.a sealiha.
#000019
Candida dieedi ja ravi ajal suureneb valguvajadus. Ka rasvad on olulised nt. oomega 3, lõhe, forell, heeringas jne. Kõik lehtköögiviljad ja salatid, teraviljavabad leivad, vürtsid ja ürdid- cayenni pipar, koriander, kaneel, nelk, kurkum, mustköömned, kardemon, tüümian, lehtpetersell, till, rosmariin, salvei, basiilik, oregano, meliss jt. Kiudained on olulised. Sidrun, laim, oliivid, sellerijuur ja sellerivars. Candida tõrjumiseks sobib hästi vahemere toitumine – salatid, oliiviõli, kala ja mereannid.
#000020
Candida liiga kiirest suretamisest tulenevad sümptomid
#000021
Kui Sa otsustad minna üle tervislikule eluviisile ning alustada pärmseene raviga, siis tea, et kõike tuleb teha järk-järgult ja pikkamisi, et vältida liiga kiirest pärmseene Candida albicans suretamisest tulenevaid kõrvalmõjusid. Alustuseks ei ole hea kohe tugeva raviga nö “peale minna”, kuna see tekitab palju ebamugavaid kõrvaltoimeid. Seen võitleb kurjalt oma eksistentsi eest.
#000022
Siin on mõned sümptomid, mis võivad tekkida, kui hakata pärmseen Candidat tõrjuma suurte dooside ja liiga kiire toitumise muutmisega (tuntud kui Herxheimeri reaktsioon). Nendeks on iiveldus, peavalu, väsimus, pearinglus, turses näärmed, puhitused, kõhukinnisus või kõhulahtisus, suurenenud liigeste- ja lihasvalu, suurenenud südame löögisagedus, külmatundlikkus jäsemetes, keha sügelus, nõgestõbi või lööbed, higistamine, palavik, naha lõhenemine, korduvad vaginaal-, eesnäärme- ja sinus infektsioonid (nina kõrvalurgete põletik), vastupandamatu magusaisu, rahutus, ärritus ja meeleolu kõikumised.
#000023
Kuna pärmseen on osa normaalsest soole mikrofloorast, siis ei ole eesmärgiks pärmseent täielikult eemaldada, vaid vähendada selle ülekasvu ja taastada normaalne soolestiku mikrofloora.
#000026
Pärmseene vohamist aitavad pidurdada mõrkjad ja kibedad taimed. Tuntumad pärmseent tõrjuvad taimed on oregano e. pune (13), küüslauk (14), musta pähkli lehed, kassiküüs, tüümian, sipelgapuu koor jne.
#000027
Uuringud on näidanud, et kaprüülhape aitab pärssida Candida albicansi ja teiste oportunistlike seente kasvu nii peensooles kui ka jämesooles ning aitab säilitada normaalset soolestiku mikrofloorat. (15)
#000028
Kui pärmseen on hõivanud peensoole, eriti peensoole esimese osa – kaksteistsõrmiksoole, kus toimub seedeensüümide eritamine ja toitainete lagundamine, ei suuda peensool enam oma seedefunktsiooni täita ja toit jääb lagundamata kujul seedekulglasse tekitades põletikke, toidutalumatust, toiduallergiaid, nahahaigusi jne.
#000029
Seetõttu võib palju abi olla seedeensüümidest. Ensüümid on vajalikud, kui söömine tekitab tervisehäireid nagu kõhukinnisus, kõhulahtisus, gaasid, puhitus, kõrvetised, krambid, hüperaktiivsus, rahutus, unehäired, haavandid, peavalud, hooajalised allergiad, ekseemid, akne, rasvumine ja krooniline väsimus. Ensüümid eriti tsellulaas aitab lisaks läbistada pärmseene candida albicans kesta, et kibedad taimed ja teised Candidat pärssivad ained saaksid paremini oma tööd teha.
#000030
Maksa ja soolestikku puhastavad ning toetavad taimed
#000032
Candida tõrjumisel on kindlasti oluline toetada maksa taimedega, mis on aitavad puhastumisele kaasa. Nendeks on võilill, takjajuur ja maarjaohakas. Vetikad nagu spirulina ning Atlandi punavetikas aitavad kehast välja tõmmata raskmetalle. Kiudained nagu psüllium ja linaseemned imevad ja tõmbavad soolestikust välja jääkaineid ja toksiine. Ecoshil on maksa toetuseks ja raskmetallide väljutamiseks toode Kehapuhastus Detox ja kiudainetega varustamiseks Soolepuhastus Detox.
#000033
Ecosh on turule toonud uue toote nimega Zen-Dida, kuhu on lisatud kõik enimtuntud candidat tõrjuvad taimed ja ained. Nendeks on kaprüülhape, taimed nagu oregano ehk pune, sipelgapuu koore ekstrakt, must pähkel, aed-liivatee ehk tüümian, bakteritest bacillus subtilis ning ensüümidest amülaas, proteaas, laktaas, lipaas ja tsellulaas. Enne, kui alustad Zen-Didaga pärmseene tasakaalu viimist, tee 4-6 nädalane candidat suretav dieet. Jäta tasapisi menüüst välja toiduained, millest oli eespool juttu ja lisa menüüsse candida dieedi jaoks sobivad toiduaineid. Peale 4-6 nädalast candida dieeti alusta 3-4 nädalase Zen-Dida kuuriga jätkates Candida dieediga. Selleks, et oleks kergem minna candida vastasele dieedile, vaata ka meie CANDIDA DIEET näidisretseptide artiklit.
#000034
Raimo 30. aug. 2022 Vasta Tere, Teil on head soovitused küll aga nimetage mõni arst ka kes on kokku puutunud selle haigusega. Mul on oluline et arst kinnitaks selle haiguse. Ma arvan et mul on pärmseen suus ja ninas .vahest on selline tunne et see on kehas laiali. mariosleng 23. veebr. 2022 Vasta See seene vastane võitlus tuleb läbi teha ,kuna enamus inimesi vaevlevad selle käes. Ecoshi liikmed võiks seda teemat veel lahata sügavuti ja mõne uue seene vastase tootega välja tulla. Egiptuses oli seene vastane õli mis toimis päevadega ja nahk ja küüned läksid ilusamaks . Aga ei mäleta mis taime õli see oli. Soovin teile kõike head ja Ecoshi tooted aitaksid veel paljusid!
#000039
See seene vastane võitlus tuleb läbi teha ,kuna enamus inimesi vaevlevad selle käes. Ecoshi liikmed võiks seda teemat veel lahata sügavuti ja mõne uue seene vastase tootega välja tulla. Egiptuses oli seene vastane õli mis toimis päevadega ja nahk ja küüned läksid ilusamaks . Aga ei mäleta mis taime õli see oli. Soovin teile kõike head ja Ecoshi tooted aitaksid veel paljusid!
#000041
Mis on ensüüm ja mida põhjustab nende puudumine?
#000043
Agnese rubriik: krooniline haigus ja ebaedu saavad alguse tihtipeale lapsepõlve traumadest. Uuri küsimustiku abil, kas Sinu probleemid on saanud alguse lapsepõlvest!
#000044